paragraph_text: Panther je veliko aerodromsko vatrogasno vozilo austrijskog proizvođača protupožarne opreme Rosenbauer International AG. Postoje različite izvedbe ovog vozila s različitim nosivostima, tako da se može opremiti u skladu sa svim uobičajenim standardima za aerodromska vatrogasna vozila. Ovisno o opremi, mogu se ispuniti zahtjevi NFPA, ICAO, FAA i ADV. Zadovoljene su i specifikacije za Airbus A 380.